קראנצ'ירול

קראנצ'ירול (באנגלית: Crunchyroll) היא מפיצה, מפרסמת וחברת הפקה ורישוי אמריקאית, המתמקדת בהזרמת מדיית אנימה, מאנגה ודרמה יפנית. החברה נוסדה בשנת 2006 על ידי קבוצת סטודנטים בוגרי אוניברסיטת קליפורניה בברקלי. ערוצי ההפצה והתוכן של קראנצ'ירול מספקים תוכן למעל 100 מיליון משתמשים רשומים ברחבי העולם. קראנצ'ירול היא חברת בת של Otter Media, שהיא חברה בת של AT&T ושל וורנר מדיה. בדצמבר 2020 סוני הודיעה כי חברת הבת שלה Funimation תרכוש את קראנצ'ירול מ-AT&T תמורת כ-1.175 מיליארד דולר. משרדי קראנצ'ירול ממוקמים בסן פרנסיסקו, לוס אנג'לס, טוקיו, לוזאן, פריז, ברלין וקישינב, והיא חברה באיגוד האנימציות היפניות (ביפנית: 日本動画協会). האתר מציע למעלה מ-1,000 תוכני אנימה, 200 דרמות מזרח אסיאתיות למנויים, וכ-80 כותרי מאנגה תחת המותג Crunchyroll Manga, אם כי לא כל התכנים זמינים במקומות שונים ברחבי העולם בשל מגבלות זכויות יוצרים. השירות בתשלום עבר את סף מיליון המנויים בתשלום בפברואר 2017, ויש לו למעלה מ-3 מיליון מנויים בתשלום נכון ל-2020. קראנצ'ירול הוקם בשנת 2006 כאתר העלאת ושידור תוכני וידאו למטרות רווח, והתמחה בתכני וידאו ממזרח אסיה. חלק מהתכנים ששודרו באתר כללו גרסאות מעריצים של תוכניות ממזרח אסיה. בשנת 2008 קראנצ'ירול הושקעה בכ-4.05 מיליון דולר על ידי קרן ההון סיכון Venrock. ההשקעה גררה ביקורת מצד מפיצי האנימה ובעלי הזכויות bandai Entertainment ו-Funimation, משום שהאתר המשיך לאפשר למשתמשים להעלות עותקים לא חוקיים של כותרים המוגנים בזכויות יוצרים. בסופו של דבר, האתר החל לחתום על הסכמי הפצה חוקיים עם חברות, כגון Gonzo, למספר הולך וגדל של כותרים. ב-8 בינואר 2009, לאחר הכרזה על עסקה עם TV Tokyo לשידור פרקים של נארוטו שיפודן, קראנצ'ירול הצהירו כי הם מתחייבים להסיר את כל התכנים מפרי זכויות היוצרים מאתרם ולשדר רק תכנים שיש להם זכויות הפצה לגיטימיות לגביהם. בשנת 2010 קראנצ'ירול הודיעו על רכישת זכויות ההפצה בפורמט DVD של סרט האנימה חמישה סנטימטרים לשנייה בצפון אמריקה. הסרט היה הפצת ה-DVD הראשונה של החברה. ב-30 באוקטובר 2013, החברה החלה להפיץ באופן דיגיטלי 12 כותרי מאנגה שונים של Kodansha – סדרות כמו מתקפת הטיטאנים ופיירי טייל היו חלק מכותרים שהיו זמינים בתחילה, דרך Crunchyroll Manga. ב-2 בדצמבר 2013, קבוצת צ'רנין, חברת האחזקות לשעבר של נשיא חברת ניוז קורפ, פיטר צ'רנין, הודיעה כי רכשה גרעין שליטה בקראנצ'ירול. מקורב לחותמי העסקה דיווח כי מחיר הרכישה היה קרוב ל-100 מיליון דולר. קבוצת צ'רנין הודיעה כי הנהלת קראנצ'ירול והמשקיע המרכזי הקיים TV Tokyo ישמרו על נתח "משמעותי" מהחברה. ב-22 באפריל 2014, תאגיד AT&T וקבוצת צ'רנין הודיעו על הקמת מיזם משותף לרכישת, השקעה והשקת שירותי OTT. שתי החברות התחייבו למימון הפרויקט ביותר מ-500 מיליון דולר. החברה החדשה נקראה Otter Media והפכה לבעלת השליטה בקראנצ'ירול. ב-3 באוגוסט 2015, כתב העת האמריקאי וראייטי דיווח ש-Otter Media עומדת לחשוף את חברת Ellation, חברת בת חדשה לשירותי הווידאו מבוססי המנויים שלה, כולל קראנצ'ירול. השירותים של Ellation כללו את שירות הסטרימינג VRV, שהושק בשנת 2016, שתואר כמכוון ל"גיקים, גיימרים ואוהבי קומדיה, פנטזיה וטכנולוגיה". ב-22 באוקטובר 2015, Anime News Network דיווחו כי לקראנצ'ירול יש 700,000 מנויים משלמים. בנוסף, הודיעה החברה כי Crunchyroll ו-Sumitomo Corporation הקימו מיזם משותף לתמיכה והשקעות בהפקות אנימה. ב-11 באפריל 2016, קראנצ'ירול ותאגיד Kadokawa הכריזו על הקמת ברית אסטרטגית שהעניקה לקראנצ'ירול זכויות הפצה דיגיטליות בלעדיות ברחבי העולם (לא כולל אסיה) עבור כותרי אנימה של Kadokawa באותה שנה. כמו כן, התאגיד העניק לקראנצ'ירול את הזכות לממן כותרי אנימה של התאגיד שיופקו בעתיד. ב-1 ביולי 2016, הנהלת קראנצ'ירול הודיעה על כוונתה לדבב ולהוציא מספר סדרות חדשות. ב-8 בספטמבר, ההנהלה הודיעה על שותפות עם חברת הבידור Funimation. לפי ההסכם, קראנצ'ירול שידרו כותרי Funimation נבחרים, ואילו Funimation בתורם, שידרו כותרים נבחרים של קראנצ'ירול, כמו גם התוכן שיעלה בעתיד. בנוסף, Funimation ו-Universal Pictures Home Entertainment ישמשו כמפיצים לקטלוג תוכני הווידאו של קראנצ'ירול. ב-18 באוקטובר 2018, Funimation הודיעה כי שיתוף הפעולה בין שתי החברות הסתיים כתוצאה מרכישת Funimation על ידי Sony Pictures Television ורכישת חברת האם של קראנצ'ירול, Otter Media על ידי תאגיד AT&T. ב-9 בפברואר 2017 קראנצ'ירול הודיעו כי הגיעו למיליון מנויים בתשלום. ב-22 במרץ באותה שנה, קון גאו נכנס לתפקיד המנהל של הסניף היפני של החברה, לאחר שהחליף את וינסנט שורטינו. ב-30 במרץ 2017, קראנצ'ירול החלו להפיץ תוכני אנימה באמצעות סטים. ב-4 בנובמבר 2017 קבוצת האקרים הצליחה להשתלט על האתר הרשמי למשך כמעט שש שעות. כאשר המשתמשים ניסו להיכנס לאתר, הם הופנו לאתר מזויף שנראה זהה במדויק לאתר האמיתי, אשר גרם למשתמשים להוריד תוכנת כופר במסווה של "CrunchyViewer". קראנצ'ירול הגישה דו"ח מידע ראשון נגד ההאקרים. בינואר 2018 רכשה Otter Media את יתרת המניות (20%) של קראנצ'ירול מ-TV Tokyo ומשקיעים אחרים. באוגוסט באותה שנה, תאגיד AT&T רכש את יתרת Otter Media שלא היה כבר בבעלותה של קבוצת צ'רנין; כלומר, קראנצ'ירול נשלטה על ידי וורנר מדיה (לשעבר טיים וורנר, AT&T השלימו לאחרונה אתה רכישתם). באוקטובר 2018, הנהלת החברה הודיעה על הרחבת התוכן מקורי עם הסדרה דמוית האנימה High Guardian Spice שהופקה על ידי אולפני Ellation. ב-4 במרץ 2019 הוכרז כי Otter Media יאורגן מחדש תחת האחים וורנר. כתוצאה מהארגון מחדש, החברה וקראנצ'ירול הפכו לחברות-אחיות של ערוץ הכבלים האמריקאי Cartoon Network וחטיבת התוכניות הליליות שלה, Adult Swim. במאי 2019, עקב ארגון מחדש שהתבצע, קראנצ'ירול הועברה לאחריות WarnerMedia Entertainment (הבעלים של ערוצי הטלוויזיה כמו TBS ו-TNT), כך שהמנהל הראשי שלה יוכל לפקח על שירות הסטרימינג המתוכנן החדש מהמותג. ב-3 ביולי 2019, קראנצ'ירול הודיעו כי הם עומדים לשתף פעולה עם Viz Media להפצת כותרים נבחרים של החברה בארצות הברית ובקנדה. ב-20 ביולי 2019, חברת ההפקות האוסטרלית העצמאית Glitch Productions הודיעה כי הם ישתפו פעולה עם קראנצ'ירול לצורך הפקת סדרה היוטיובהמקורית שלהם, Meta Runner. ב-6 בספטמבר 2019, קראנצ'ירול הודיעו כי הם הפכו לבעלי השליטה ב-Viz Media Europe. העסקה בוצעה ב-4 בדצמבר 2019, וקראנצ'ירול הפכה לבעלת השליטה בקבוצת Viz Media Europe Group, ומינתה את נשיא Viz Media Europe לשעבר ג'ון איסום (John Easum) לראש Crunchyroll EMEA. ב-15 באוקטובר 2019, פורסם כי פורטל פרסום הוובקומיקס של נאבר, Webtoon, ישתף פעולה עם קראנצ'ירול על מנת לייצר עיבודים מונפשים לסדרותיו. ב-25 בפברואר 2020 קראנצ'ירול הודיעה על לוח תוכניות של מספר כותרים תחת המותג החדש "Crunchyroll Originals". ב-2 באפריל 2020, קראנצ'ירול הודיעו כי מיתגו מחדש את Viz Media Europe כ-Crunchyroll EMEA, כאשר מותגי Viz Media Europe לשעבר יהפכו למותגי קראנצ'ירול ו-AV Visionen ו-Ellation יהפכו לחברות בת של קראנצ'ירול. כתוצאה מהמיתוג המחודש, האחריות על Ellation עברה ממחלקת הצרכנות של Otter Media למשרדי קראנצ'ירול במולדובה, ו-VRV הפך למותג של החברה. ב-17 באפריל 2020, שונה שמה של Ellation לקראנצ'ירול מולדובה. ב-12 באוגוסט 2020, The Information דווחו כי סרטי סוני, חברת האם של Funimation, ניהלה מגעים לרכישת קראנצ'ירול מוורנר מדיה תמורת 1.5 מיליארד דולר. על פי מגזין וראייטי, הסכום הופחת למיליארד דולר. מאוחר יותר באוקטובר באותה שנה, דווח שסוני התחילה לנהל שיחות עם AT&T לרכישת שירות ההזרמה תמורת יותר מ-100 מיליארד ין (שווה ערך לכ-957 מיליון דולר אמריקאי). ב-9 בדצמבר 2020, Funimation וחברת האם שלה, סוני הודיעו כי הגיעו לעסקה עם AT&T ווורנר מדיה בנוגע לרכישת קראנצ'ירול תמורת כ-1.175 מיליארד דולר. עם זאת, ב-24 במרץ 2021, דווח כי משרד המשפטים האמריקאי האריך את בדיקת ההגבלים העסקיים על הרכישה. פרסי האנימה (באנגלית: The Anime Awards), הידועים גם כפרסי האנימה של קראנצ'ירול (Crunchyroll Anime Awards), הם פרסים שנתיים הניתנים לסדרות וסרטי אנימה מהשנה החולפת. חלוקת הפרסים נערכה לראשונה בינואר 2017 והוחזרה בשנת 2018. לצורך בחירת הזוכים, קראנצ'ירול בוחרים עשרים שופטים מרקעים מגוונים, שיוצרים רשימה של שישה מועמדים בכל קטגוריה. לאחר מכן, רשימה זו זמינה לציבור לצורך הצבעה מקוונת לבחירת הזוכים. בפברואר 2017, קראנצ'ירול יצרו את כנס האנימה Crunchyroll Expo (או בקיצור, CRX). הכנס נערך במרכז הכנסים סנטה קלרה שבקליפורניה, בין התאריכים 25–27 באוגוסט, ומנהל הקבוצה דאלאס מידו ציין כי הרבה ממכירות הכרטיסים הגיעו תוך עשרה ימים מיום הכינוס. האורחים המיוחדים כללו את יוצר קסם של הורים ודני פנטום בוץ' הרטמן, השחקנים הקוליים שון הורי והירומי איגרשי, המאייר יושיצקה אמנו, אמן המנגה קור יאמאזאקי והסופר קייצ'י סיגסאווה. הכנס הועבר למרכז הכנסים מקנרי בסן חוזה ב-2018 בסוף השבוע של יום העבודה. בכנס נכחו 45,000 משתתפים (על פי המידע שהועבר ממחסומי הכניסה המסתובבים). בין האורחים המיוחדים בכנס היו היוצר של המשחק Dragon Quest, יוז'י הוריי, השחקנים הקוליים ריו הוריקאווה, ג'סטין ברינר, לוסי כריסטיאן, קליפורד צ'אפין וקולין קלינקנבירד וצוות ההפקה של Darling in the Franxx. בכנס קראנצ'ירול Expo ב-2019, שנערך גם הוא בסן חוזה, הוקרנו הקרנות הבכורה של הסרטים Blackfox ו-Mob Psycho 100 II, ואילו חברת טואי אנימציה, ארגנה הקרנת בכורה לסרטים Dragon Ball Z: Bardock – The Father of Goku ודרגון בול Z: מיזוג נולד מחדש. בין האורחים שהוזמנו היה המאנגקה ג'ונג'י איטו, שחקני הקול מ-22/7, סאלי אמאקי, קנאה שירוסאווה ורורי אומינו; יוצר הסדרה Food Wars!: Shokugeki no Soma, יוטו צוקודה והאמן שון סאקי; ואנשי צוות Zombie Land Saga, בהם שחקני הקול קייד הונדו ואסאמי טאנו, המלחין יסוהארו טקנאשי ומנכ"ל סטודיו MAPPA מנבו אוצוקה. להקת הרוק היפנית Flow, ששיריה הוצגו באנימות שונות כשירי נושא, קיימה קונצרט ב-30 באוגוסט. בשנת 2020, קראנצ'ירול קיימו את התערוכה הווירטואלית הראשונה שלהם בגלל מגפת הקורונה. האירוע כלל את גביע הקוספליי של הימה ב-5 בספטמבר. האורחים המיוחדים כללו את שוסוקה קטגירי, מיתוס ורויד, ריאן טצ'יבאנה ומאט שלי. אנימה מנגה הזרמת מדיה מדיה וקבצים בנושא קראנצ'ירול בוויקישיתוף אתר האינטרנט הרשמי של קראנצ'ירול (באנגלית) קראנצ'ירול, ברשת החברתית פייסבוק קראנצ'ירול, ברשת החברתית אקס (טוויטר) קראנצ'ירול, ברשת החברתית אינסטגרם קראנצ'ירול, ברשת החברתית טיקטוק קראנצ'ירול, סרטונים בערוץ היוטיוב Now Playing: Anime Online, באתר Forbes Interview: Crunchyroll's Vu Nguyen, באתר Anime News Network I'm Kun Gao, the Co-Founder and CEO of Crunchyroll, the global Anime streaming service, AMA!, ברשת החברתית רדיט CRUNCHYROLL CEO: MAKING ONLINE ANIME PAY. Interview with Kun Gao, Part 1, באתר ICv2 Crunchyroll Inks Deal With Idris and Sabrina Elba for Dark Fantasy Anime Series, באתר Variety AT&T Acquires Full Ownership of Otter Media, באתר הרשמי של AT&T Sony’s Funimation acquires anime streaming service Crunchyroll for $1.175 billion, באתר Polygon Join our team to help shape the future of entertainment for passionate fan communities., באתר הרשמי של החברה Largest Anime Streaming Service Crunchyroll Surpasses One Million Paid Subscribers, באתר הרשמי של החברה How Big Of A Deal Is Crunchyroll Reaching A Million Subscribers?, באתר Anime News Network Crunchyroll, for pirated anime content, באתר VentureBeat Video Site with Unauthorized Anime Gets US$4M Capital, באתר Anime News Network Funimation, Bandai Entertainment Respond on Crunchyroll (Updated), באתר Anime News Network TV Tokyo to Stream Naruto via Crunchyroll Worldwide (Update 2), באתר Anime News Network Crunchyroll Adds Shinkai's 5 Centimeters per Second DVD, באתר Anime News Network Chernin Group Purchases Majority Stake in Crunchyroll, באתר Anime News Network It's Here! Crunchyroll Manga is Now Open! UPDATED, באתר Anime News Network Peter Chernin Takes Control Of Anime Provider Crunchyroll, באתר DeadLine Chernin buys anime site Crunchyroll to expand online video assets, באתר רויטרס The Chernin Group and AT&T Create New Venture to Acquire, Invest In and Launch Online Video Businesses, באתר AT&T AT&T-Chernin Group’s Otter Media Online-Video Venture Acquires Creativebug for $10 Mil, באתר Variety Chernin, AT&T Set Brand for New Online Video Venture: Ellation (Exclusive), באתר Variety Crunchyroll, Sumitomo Announce Partnership to Create Company to Co-Produce Anime (Updated), באתר Anime News Network Sumitomo, Crunchyroll's Parent Chernin Group Announce Strategic Partnership, באתר Anime News Network Crunchyroll and KADOKAWA Enter into Strategic Alliance, באתר הרשמי של החברה Crunchyroll to Dub, Release Anime on BD/DVD, באתר Anime News Network Crunchyroll, Funimation Announce Partnership to Share Content Via Streaming, Home Video, EST, באתר Anime News Network Funimation, Crunchyroll End Content-Sharing Partnership (Update), באתר Anime News Network Crunchyroll's Japanese Head Steps Down, באתר Anime News Network Steam’s anime library gets better, thanks to Crunchyroll, באתר Polygon Crunchyroll Website Currently Down Following Malware Attacks (Update), באתר Kotaku Majority Owner Otter Media Buys Remaining Shares Of Fullscreen, Ellation, באתר tubefilter AT&T Acquires Rest Of Otter Media To Fold Into New WarnerMedia, באתר DeadLine Crunchyroll to produce original content, starting in 2019, באתר Polygon Adult Swim and Crunchyroll are hooking up to bring more anime to TV, באתר Polygon WarnerMedia Reorg Gives Otter Media’s Tony Goncalves Oversight of Streaming Service Development, באתר Variety Crunchyroll and VIZ Media Partner on Home Video and EST Distribution (Exclusive), באתר The Wrap ציוץ מאת SMG4, ציוץ ברשת החברתית טוויטר Crunchyroll and VIZ Media Europe Group Enter a New Relationship, באתר הרשמי של החברה Crunchyroll Becomes Majority Owner of VIZ Media Europe Group, באתר הרשמי של החברה Crunchyroll Joins Forces With WEBTOON for New Animated Content, באתר Anime News Network Viz Media Europe SAS Changes Name to Crunchyroll SAS, באתר Anime News Network JAPANESE ENTERTAINMENT EMEA LEADER VIZ MEDIA EUROPE REBRANDS AS CRUNCHYROLL FEATURED, באתר Viz Europe Umstrukturierungen bei Ellation, באתר Anime News Network Crunchyroll About, באתר הרשמי של החברה Ellation, Кишиневская динамичная, технологическая компания, уходящая корнями в Силиконовую Долину, сегодня объявила о том, что находится в процессе ребрендинга в Crunchyroll., באתר diez AT&T Wants $1.5 Billion in Crunchyroll Sale to Sony, באתר The Information WarnerMedia Looking to Sell Crunchyroll Anime-Streaming Service for at Least $1 Billion, באתר Variety Sony in talks with AT&T to buy Crunchyroll for more than $950 million: Nikkei, באתר רויטרס Report: U.S. Justice Department Extends Antitrust Review of Sony's Proposed Acquisition of Crunchyroll, באתר Anime News Network How Did the #AnimeAwards Nominees Get Picked?, באתר הרשמי של החברה Crunchyroll Announces First-Ever “Crunchyroll Expo” Convention!, באתר הרשמי של החברה The Making Of Crunchyroll Expo, A Corporate Con With An Anime Fan Heart, באתר Forbes More Crunchyroll Expo guests revealed, programming schedule posted, באתר Nerd Reactor Crunchyroll Expo Hosts Kino's Journey Author Keiichi Sigsawa, באתר Anime News Network Second Annual Crunchyroll Expo Wraps in San Jose with Over 45,000 in Turnstile Attendance, באתר The Geekly Grind ‘Blackfox’ Movie Premiering at Crunchyroll Expo, באתר Animation Magazine New Mob Psycho 100 OVA to Premiere at Crunchyroll Expo, באתר comicbook Crunchyroll Expo to Host Horror Manga Artist Junji Ito, באתר Anime News Network Crunchyroll Expo Hosts 22/7 Voice Actresses Sally Amaki, Kanae Shirosawa, Ruri Umino, באתר Anime News Network The Creators of Food Wars! are Coming to Crunchyroll Expo 2019!, באתר הרשמי של החברה Crunchyroll Expo Hosts Zombie Land Saga Anime's Cast, Staff (Updated), באתר Anime News Network FLOW to Perform in Concert at Crunchyroll Expo 2019! 10 Days of Announcements, באתר הרשמי של החברה Crunchyroll Expo Adds The God of High School, Dr. Stone, Onyx Equinox, Noblesse Guests, & More, באתר CBR Virtual Crunchyroll Expo Announces Final Wave of Guests!, באתר הרשמי של החברה Miro Set To Appear At Virtual Crunchyroll Expo, באתר 411MANIA